CELEX: 62011CN0514
Language: bg
Date: 2011-11-30 00:00:00
Title: Дело C-514/11 P: Жалба, подадена на 30 ноември 2011 г. от Liga para a Protecção da Natureza (LPN) срещу решението, постановено от Общия съд (трети състав) на 9 септември 2011 г. по дело T-29/08, Liga para a Protecção da Natureza (LPN)/Европейска комисия

25.2.2012   
            
            
               BG
            
            
               Официален вестник на Европейския съюз
            
            
               C 58/2
            
         Жалба, подадена на 30 ноември 2011 г. от Liga para a Protecção da Natureza (LPN) срещу решението, постановено от Общия съд (трети състав) на 9 септември 2011 г. по дело T-29/08, Liga para a Protecção da Natureza (LPN)/Европейска комисия
   (Дело C-514/11 P)
   2012/C 58/02
   Език на производството: португалски
   
      Страни
   
   
      Жалбоподател: Liga para a Protecção da Natureza (LPN) (представител: P. Vinagre e Silva, advogada)
   
      Други страни в производството: Европейска комисия, Кралство Дания, Република Финландия, Кралство Швеция
   
      Искания на жалбоподателя
   
   
               —
            
            
               частична отмяна на Решение на Общия съд, постановено на 9 септември 2011 г. по дело T-29/08, доколкото с него:
               
                           1.
                        
                        
                           се отхвърлят исканията на жалбоподателя в настоящото производство LPN (без да се отменя Решение на Комисията от 22 ноември 2007 г.),
                        
                     
                           2.
                        
                        
                           LPN е осъдено да заплати всички направени от него съдебни разноски и съдебните разноски на Комисията,
                        
                     тъй като и в двата случая Общият съд е допуснал многобройни грешки в преценката, които опорочават решението му.
            
         
               —
            
            
               да се уважат исканията на жалбоподателя в настоящото производство, като се отмени Решение на Комисията от 22 ноември 2007 г., в частта му относно документи и части от документи, достъпът до които продължава да бъде отказан с Решение от 24 октомври 2008 г.
            
         
               —
            
            
               да се осъди Комисията да понесе всички направени от нея съдебни разноски и тези, направени от жалбоподателя в първоинстанционното и във второинстанционното производство.
            
         
      Правни основания и основни доводи
   
   С решението на Общия съд се отхвърля жалбата, подадена от LPN срещу Решение на Комисията от 22 ноември 2007 г., в частта ѝ относно документи и части от документи, до които достъпът на жалбоподателя продължава да бъде отказан с Решение от 24 октомври 2008 г.
   Обжалваното съдебно решение трябва да се отмени поради следните грешки при прилагане на правото:
   
               i)
            
            
               грешка при тълкуването на член 6, параграф 1 от Регламент (ЕО) № 1367/2006 (1) на Европейския парламент и на Съвета от 6 септември 2006 г. относно прилагането на клаузите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността,
            
         
               ii)
            
            
               грешка при тълкуването на член 4° от Регламент (ЕО) № 1049/2001 (2) на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията,
            
         
               iii)
            
            
               грешка в преценката при разпределяне на разноските по делото.
            
         С оглед на гореизложеното следва да се уважат исканията на жалбоподателя в първоинстанционното производство и в резултат от това да се отмени Решение на Комисията от 22 ноември 2007 г. в частта му относно документи и части от документи, до които достъпът на жалбоподателя продължава да бъде отказан с Решение от 24 октомври 2008 г.
   
      (1)  ОВ L 264, стр. 13; Специално издание на български език, 2007 г., глава 15, том 17, стр. 126.
   
      (2)  ОВ L 145, стр. 43; Специално издание на български език, 2007 г., глава 1, том 3, стр. 76.